රිෂාඩ් බදියුදීන් හිටපු අමාත්‍යවරයා යටතේ පැවති අමාත්‍යාංශ සඳහා රුපියල් ලක්ෂ 1176 ක වාහන 03 ක්, කෘෂිකර්ම, ග්‍රාමීය ආර්ථික කටයුතු සහ පශු සම්පත් සංවර්ධන අමාත්‍යාංශය සඳහා රුපියල් ලක්ෂ 1650 ක වාහන 04 ක් ගෙන්වා ඇති බවද සඳහන්.මේ අතර, පාර්ලිමේන්තු ප්‍රතිසංස්කරණ සහ ජනමාධ්‍ය අමාත්‍යාංශයේ හිටපු ලේකම් නිමල් බෝපගේ නිවේදනයක් නිකුත් කරමින් පැවසුවේ 2016 අග භාගයේදී ආණ්ඩු පක්ෂය නියෝජනය කළ පාර්ලිමේන්තු මන්ත්‍රීවරුන් 58 දෙනෙකුට අති සුඛෝපභෝගී වාහන 58ක් පෞද්ගලික සමාගමක් හරහා මාසික කුලියට ලබාගැනීමට කැබිනට් අනුමැතිය හිමිව තිබූ බවයි.රුපියල් කෝටි 243ක වටිනාකමකින් යුතු එම ගණුදෙනුවට අත්සන් තැබීමට තමන් විරෝධතාව ප්‍රකාශ කිරීම නිසා හිටපු අග්‍රාමාත්‍යවරයාගේ සහ හිටපු මුදල් අමාත්‍යවරයාගේ දැඩි පීඩනයට ලක්වූ බවද නිමල් බෝපගේ නිකුත් කළ එම නිවේදනයේ දැක්වෙනවා.